CELEX: 32020R0606
Language: sk
Date: 2020-05-04 00:00:00
Title: Vykonávacie nariadenie Rady (EÚ) 2020/606 z 4. mája 2020, ktorým sa vykonáva nariadenie (EÚ) 2019/1716 o reštriktívnych opatreniach vzhľadom na situáciu v Nikarague

4.5.2020   
               
               
                  SK
               
               
                  Úradný vestník Európskej únie
               
               
                  LI 139/1
               
            
         VYKONÁVACIE NARIADENIE RADY (EÚ) 2020/606
         z 4. mája 2020,
         ktorým sa vykonáva nariadenie (EÚ) 2019/1716 o reštriktívnych opatreniach vzhľadom na situáciu v Nikarague
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2019/1716 zo 14. októbra 2019 o reštriktívnych opatreniach vzhľadom na situáciu v Nikarague (1), a najmä na jeho článok 13 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 14. októbra 2019 prijala nariadenie (EÚ) 2019/1716.
                  
               
                     (2)
                  
                  
                     Rada 14. októbra 2019 prijala tiež závery, v ktorých pripomenula znepokojenie nad zhoršujúcou sa politickou a sociálnou situáciou v Nikarague a dôrazné odsúdenie represie zo strany bezpečnostných síl a provládnych ozbrojených skupín voči politickým oponentom, demonštrantom, nezávislým médiám a organizáciám občianskej spoločnosti, ktoré prebiehajú od apríla 2018. Únia tiež potvrdila odhodlanie využiť všetky svoje nástroje na podporu mierového a vyrokovaného riešenia krízy a zámer pozorne monitorovať situáciu v krajine s cieľom reagovať na ďalšie zhoršovanie situácie v oblasti ľudských práv a právneho štátu.
                  
               
                     (3)
                  
                  
                     Rada, zdôrazňujúc svoje obavy týkajúce sa celkovej situácie v súvislosti s ľudskými právami a demokratickou správou vecí verejných, prijala reštriktívne opatrenia a konštatovala, že tieto opatrenia sa budú uplatňovať postupne a flexibilne a že by sa mohli pridať osobitné označenia v prípade pokračujúcej patovej situácie a ďalšieho zhoršovania situácie v súvislosti s ľudskými právami a právnym štátom.
                  
               
                     (4)
                  
                  
                     Vzhľadom na pretrvávajúcu závažnú situáciu v Nikarague by sa do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k nariadeniu (EÚ) 2019/1716 malo zaradiť šesť osôb.
                  
               
                     (5)
                  
                  
                     Príloha I k nariadeniu (EÚ) 2019/1716 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha I k nariadeniu (EÚ) 2019/1716 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. mája 2020
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Ú. v. EÚ L 262, 15.10.2019, s. 1.
      
      
         
            PRÍLOHA
            V prílohe I k nariadeniu (EÚ) 2019/1716 sa pod nadpisom „Zoznam fyzických a právnických osôb, subjektov a orgánov podľa článku 2“ vkladajú tieto záznamy::
            
               
                            
                        
                        
                           Meno
                        
                        
                           Informácie o totožnosti
                        
                        
                           Dôvody
                        
                        
                           Dátum zaradenia do zoznamu
                        
                     
                           „1.
                        
                        
                           Ramón Antonio AVELLÁN MEDAL
                        
                        
                           Dátum narodenia: 11. novembra 1954
                           Miesto narodenia: Jinotepe, Nikaragua
                           Číslo cestovného pasu: A0008696
                           Vydaný: 17. októbra 2011
                           Platí do: 17. októbra 2021
                           Pohlavie: muž
                        
                        
                           Zástupca generálneho riaditeľa nikaragujskej štátnej polície (NNP) a bývalý náčelník polície v departmente Masaya. Zodpovedný za závažné porušovanie ľudských práv a za represie voči občianskej spoločnosti a demokratickej opozícii v Nikarague, a to aj koordináciou represií demonštrantov v departmente Masaya v roku 2018.
                        
                        
                           4.5.2020
                        
                     
                           2.
                        
                        
                           Sonia CASTRO GONZÁLEZ
                        
                        
                           Dátum narodenia: 29. septembra 1967
                           Miesto narodenia: Carazo, Nikaragua
                           Číslo cestovného pasu: A00001526
                           Vydaný: 19. novembra 2019
                           Platí do: 19. novembra 2028
                           Číslo preukazu totožnosti: 0422909670000N
                           Pohlavie: žena
                        
                        
                           Osobitná poradkyňa prezidenta Nikaraguy v otázkach zdravia a bývalá ministerka zdravotníctva. Zodpovedná za závažné porušovanie ľudských práv a za represie voči občianskej spoločnosti a demokratickej opozícii v Nikarague, a to aj tým, že bránila prístupu k pohotovostnej lekárskej pomoci zraneným civilistom zapojeným do demonštrácií, a za prikazovanie pracovníkom nemocníc, aby oznamovali demonštrantov, ktorých priviezla do nemocnice polícia.
                        
                        
                           4.5.2020
                        
                     
                           3.
                        
                        
                           Francisco Javier DÍAZ MADRIZ
                        
                        
                           Dátum narodenia: 3. augusta 1961
                           Pohlavie: muž
                        
                        
                           Generálny riaditeľ nikaragujskej štátnej polície (NNP) od 23. augusta 2018 a bývalý zástupca generálneho riaditeľa NNP. Zodpovedný za závažné porušovanie ľudských práv a za represie voči občianskej spoločnosti a demokratickej opozícii v Nikarague, a to aj tým, že viedol policajné sily, ktoré páchajú násilie voči civilistom, vrátane nadmerného využívania sily, svojvoľného zatýkania a zadržiavania a mučenia.
                        
                        
                           4.5.2020
                        
                     
                           4.
                        
                        
                           Néstor MONCADA LAU
                        
                        
                           Dátum narodenia: 2. marca 1954
                           Pohlavie: muž
                        
                        
                           Osobný poradca prezidenta Nikaraguy vo veciach národnej bezpečnosti. V tejto funkcii sa od apríla 2018 priamo podieľal na rozhodovaní o otázkach národnej bezpečnosti a bol zaň zodpovedný, ako aj na zavedení represívnych politík zo strany štátu Nikaragua voči ľuďom, ktorí sa zúčastňujú na demonštráciách, predstaviteľom opozície a novinárom v Nikarague.
                        
                        
                           4.5.2020
                        
                     
                           5.
                        
                        
                           Luís PÉREZ OLIVAS
                        
                        
                           Dátum narodenia: 8. januára 1956
                           Pohlavie: muž
                        
                        
                           Generálny komisár a hlavný referent právnej pomoci (DAEJ) v nápravnom zariadení „El Chipote“. Zodpovedný za závažné porušovanie ľudských práv vrátane mučenia, používanie nadmernej sily, zlé zaobchádzanie so zadržanými a iné formy ponižujúceho zaobchádzania.
                        
                        
                           4.5.2020
                        
                     
                           6.
                        
                        
                           Justo PASTOR URBINA
                        
                        
                           Dátum narodenia: 29. januára 1956
                           Pohlavie: muž
                        
                        
                           Vedúci oddelenia pre špeciálne policajné operácie (DOEP). Bol priamo zapojený do uplatňovania represívnych politík proti demonštrantom a opozícii v Nikarague, najmä v meste Managua. V tejto súvislosti je zodpovedný za závažné porušovanie ľudských práv a represiu voči občianskej spoločnosti a demokratickej opozícii v Nikarague.
                        
                        
                           4.5.2020“.